Anjing serigala El Hierro

Anjing serigala El Hierro atau anjing gembala El Hierro ialah satu baka atau jenis anjing pastoral Sepanyol. Ia terdapat kebanyakannya di pulau El Hierro di Kepulauan Canaria, tetapi juga di Gran Canaria, di La Palma, dan di Tenerife. Ia tidak diiktiraf sebagai baka oleh Real Sociedad Canina de España, tetapi pada tahun 2021 merupakan salah satu daripada tiga baka atau jenis yang tersenarai sebagai grupo étnico canino ("kumpulan etnik anjing"), yang ditakrifkan oleh persatuan itu sebagai populasi anjing rantauan dengan bentuk dan fungsi tekal yang ber-evolusi melalui pemilihan fungsian. Dua lagi baka anjing dalam kumpulan ini ialah podenco orito español dan carea castellano-manchego.

Persatuan itu menerbitkan draf piawaian baka untuk anjing serigala El Hierro pada tahun 2013. Persatuan bakanya ialah Asociación para la Recuperación del Perro Lobo Herreño ("Persatuan untuk Pemulihan Anjing Serigala El Hierro").

Sejarah
Tidak ada kejelasan tentang kepastian atau takat penerbitan anjing moden di Kepulauan Canaria daripada anjing yang sudah hadir di kepulauan itu sebelum ketibaan penakluk Castilla pada permulaan abad kelima belas. Asal usul anjing serigala El Hierro tidak diketahui; terdapat cadangan bahawa ia diterbitkan daripada anjing yang dibawa ke kepulauan itu pada abad kelapan belas atau selepas abad kelapan belas. Pada tahun 2013, Real Sociedad Canina de España menyertakannya dalam senarai grupos étnicos caninos ("kumpulan etnik anjing"), yang ditakrifkan oleh persatuan itu sebagai populasi anjing rantauan dengan bentuk dan fungsi tekal yang ber-evolusi melalui pemilihan fungsian; pada tahun sama, persatuan itu menerbitkan draf piawaian baka.

Pada tahun 2021, Parlimen Kepulauan Canaria meluluskan resolusi yang mengisytiharkan baka-baka haiwan peribumi utama kepulauan itu sebagai "warisan budaya, genetik, dan etnografi". Teks resolusi menyertakan empat baka anjing dari kepulauan itu yang diiktiraf di peringkat antarabangsa – anjing gembala Garafía, anjing Fuerteventura, presa Canaria, dan podenco Canaria – tetapi tidak pula anjing serigala El Hierro, tetapi ini telah dibincangkan di Parlimen.

Anjing serigala El Hierro bukan satu-satunya baka yang pengiktirafan untuknya sedang diusahakan di Kepulauan Canaria; yang lain merupakan podenco enano, juga dari El Hierro, dan ratonero palmero dari La Palma.

Ciri
Anjing serigala El Hierro berpenampilan mirip serigala dan primitif. Ia bersaiz sederhana, dengan ketinggian pada paras kelasa sebanyak sekitar  dan berat dalam lingkungan  menurut draf piawaian baka. Sebuah kajian pada tahun 2009 tentang lima puluh lima individu di El Hierro mendapati purata ketinggian dan purata berat  dan  masing-masing untuk betina dan  dan  untuk jantan. Lapis bulunya biasanya berwarna kelabu tetapi mungkin juga berwarna kemerah-merahan, kedua-dua warna dengan topeng pucat di sekeliling mulut dan mata; putih padu atau krim juga diizinkan, warna ini tanpa topeng. Hujung ekornya berwarna hitam.

Kegunaan
Seperti anjing pastoral lain, ia digunakan secara tradisional untuk membantu gembala dengan pergerakan dan pengurusan kawanan ternakan dan mencurigai orang asing tetapi setia kepada tuannya. Dengan kelenyapan cara hidup pastoral, ia semakin dibela sebagai anjing pendamping.

Catatan

Rujukan

Serigala El Hierro, Anjing
Serigala El Hierro, Anjing
Serigala El Hierro, Anjing
Kategori:El Hierro